#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2025. Január 28-i ülésére

**valamint**

### Szombathely Megyei Jogú Város Közgyűlésének

### Fenntarthatósági és Klímastratégiai Szakmai Bizottságának

### 2025. Január 29-i ülésére

*Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára*

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

1. **Városháza és Zeneiskola között 11 kV-os villamos földkábel csere zöldterületen történő elhelyezése**

A VILLKÁSZ Kft. (9700 Szombathely, Mérleg utca 1/A.) az E.ON Észak-dunántúli Áramhálózati Zrt. (9027 Győr, Kandó Kálmán u. 11-13.) megbízásából kezelői és tulajdonosi hozzájárulás iránti kérelmet nyújtott be a Városüzemeltetési és Városfejlesztési Osztályhoz. A kérelem szerint 11 kV-os földkábel nyomvonala a Városháza délnyugati sarkától a gyalogjárdából indul, ami érinti a császárfa (Paulownia tomentosa) [a terven 3 jelölésű fa] favédelmi zónájában a csurgó területet, a Városháza délkeleti telekhatáránál lévő lépcsőnél keresztezi a Thököly Imre utca öntözőrendszerrel rendelkező zöldterületét, ahonnan fúrással keresztezi a közút burkolatát. A fúrás a Thököly Imre utca déli oldalán lévő kerékpárútba érkezik a Thököly Imre utcában kiépített gáz gerincvezetéknél, párhuzamosan halad a Thököly Imre utca térkő burkolatú járdában, keresztezi az Isis Center melletti útcsatlakozást, érkezik az utca aszfalt burkolatú járdába, ahol a nyomvonal befordul déli irányba és halad a Thököly Imre utca 30. szám mellett a gyalogjárda burkolatában. A nyomvonal a Thököly Imre utca 30. déli telekhatánál zöldterületbe érkezik, keresztezi a tömbbelső útburkolatát, a parkoló középsziget térkő burkolatát, majd halad a merőleges állású parkolók közötti zöldterületben az e-töltőkig, ahol a korai juharfa (Acer platanoides) [a terven 1 jelölésű fa], és a gömb juharfa (Acer platanoides ’Globosum’) [a terven 2 jelölésű fa] védelmi zónájában csatlakozik a meglévő ÉHTR állomásba.

A favédelmi tervvel kiegészített nyomvonalrajzon a Vasi Tájépítész Kft. jelölte az érintett fák védelme érdekében betartandó utasításokat. A kivitelezés során fa kivágással nem kell számolni. A nyomvonalrajz az előterjesztés 1. számú melléklete.

A nyomvonallal érintett fák védelme érdekében javaslom, hogy a tájépítész utasításainak betartása mellett, a fák 2 méteres környezetében a villamos földkábel fektetése kizárólag árokásás nélküli, gyökérsérülést nem okozó technológiával legyen végezhető.

1. **Városháza és Külsikátor között 11 kV-os villamos földkábel csere zöldterületen történő elhelyezése**

A VILLKÁSZ Kft. (9700 Szombathely, Mérleg utca 1/A.) az E.ON Észak-dunántúli Áramhálózati Zrt. (9027 Győr, Kandó Kálmán u. 11-13.) megbízásából kezelői és tulajdonosi hozzájárulás iránti kérelmet nyújtott be a Városüzemeltetési és Városfejlesztési Osztályhoz.

A tervezett villamos földkábel nyomvonala a Városháza és a Szombathely, Thököly Imre utca 30. szám alatti ingatlan közötti szakaszon azonos a jelen előterjesztés 1. pontjában leírt nyomvonallal, érinti a Városháza dél-nyugati sarkánál a császárfa (Paulownia tomentosa) [a terven 3 jelölésű fa] favédelmi zónájában a csurgó területet, illetve a Thököly Imre utca öntözőrendszerrel rendelkező zöldterületét. Az új nyomvonal az aszfalt burkolatú gyalogjárdában halad a Thököly Imre utca 36. számig, ahol a kijelölt gyalogosátkelőhelynél a gáz gerincvezetéktől fúrással kerül keresztezésre a közút burkolata. A közút keresztezését követően a nyomvonal keresztezi a Thököly Imre utca járdáját, érintve az ezüsthársfa (Tilia tomentosa 'Szeleste') [a terven 1 jelölésű fa] favédelmi zónáját, illetve az oszlopos gyertyánfa (Carpinus betulus ’Fastigiata’) [a terven 2 jelölésű fa] favédelmi zónáját. A továbbiakban a nyomvonal a Külsikátor aszfalt burkolatú gyalogjárdában halad a transzformátor állomásig.

A favédelmi tervvel kiegészített nyomvonalrajzon a Vasi Tájépítész Kft. jelölte az érintett fák védelme érdekében betartandó utasításokat. A kivitelezés során fa kivágással nem kell számolni. A nyomvonalrajz az előterjesztés 2. számú melléklete.

A nyomvonallal érintett fák védelme érdekében javaslom, hogy a tájépítész utasításainak betartása mellett, a fák 2 méteres környezetében a villamos földkábel fektetése kizárólag árokásás nélküli, gyökérsérülést nem okozó technológiával legyen végezhető.

1. **Szombathely, Oroszlán utca 11703/1-2-5-6 hrsz-ú ingatlanok villamos energia ellátása zöldterület igénybevételével**

Az E.ON Észak-dunántúli Áramhálózati Zrt. (9027 Győr, Kandó Kálmán u. 11-13.) kezelői és tulajdonosi hozzájárulás iránti kérelmet nyújtott be a Városüzemeltetési és Városfejlesztési Osztályhoz. A kérelem szerint a meglévő Vadász utcai 42248 számú OTR állomás elosztószekrényéből indítják a kisfeszültségű földkábelt a 11703/4 hrsz-ú magánútra tervezett K7 jelű hat áramkörös földkábeles elosztószekrényig. A kábel fúrással keresztezi a Vadász utcát, majd az út túloldalán lévő füves területen ismét déli irányba fordul a nyomvonal és a járdával párhuzamosan halad. A 11667/2 hrsz-ú közútra átérve a kábel nyomvonala nyugati irányba fordul és a járda átvágását követően a közút végéig az aszfaltos és murvás útburkolat mellett füves területen halad, átérve a 12918 hrsz-ú telek nyugati határáig, ahol déli irányba fordul a nyomvonal és az 12918 hrsz-ú területen a telekhatártól 0,5 méterre halad a nyomvonal a telek déli, 11703/5 hrsz-ú telek szomszédos határáig, ahol nyugati irányba fordul és a 12917 hrsz-ú magánút területén a telekhatárral párhuzamosan, attól 0,5 méter távolságra halad tovább. Ezután déli irányba fordulva a nyomvonal ráér a 11703/4 hrsz-ú magánútra, ahol az út nyugati oldalán a telekhatártól 0,5 m-re, a telekhatárral párhuzamosan halad a K7 jelű tervezett határamkörös földkábeles elosztó szekrényig. A nyomvonalrajz az előterjesztés 3. számú melléklete.

A Városüzemeltetési és Városfejlesztési Osztály megállapította, hogy a tervezett villamos energia kábelek nem kerülhettek más nyomvonalra, mivel a többi közmű védőtávolságát szem előtt kell tartani, valamint a környező fák gyökérzónája érintetté válna.

A tervezett nyomvonal kizárólag füvesített területet érint, fásszárú növényzetet, fát, cserjét nem.

Kérem Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

**Szombathely, 2025. január „ ”**

**/: Horváth Soma :/**

**I.**

**Határozati Javaslat**

**…../2025. (I.28.) VISB. sz. határozat**

A Városstratégiai, Idegenforgalmi és Sport Bizottság a „*Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára*” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése alapján az alábbi döntést hozta:

1. A Bizottság támogatja, hogy a Városháza és a Zeneiskola között tervezett 11 kV-os villamos földkábel fektetése a tájépítész utasításainak betartása mellett, a fák 2 méteres környezetében kizárólag árokásás nélküli, gyökérsérülést nem okozó technológiával legyen végezhető az 1. számú melléklet szerint.
2. A Bizottság támogatja, hogy a Városháza és a Külsikátor között tervezett 11 kV-os villamos földkábel fektetése a tájépítész utasításainak betartása mellett, a fák 2 méteres környezetében kizárólag árokásás nélküli, gyökérsérülést nem okozó technológiával legyen végezhető a 2. számú melléklet szerint.
3. A Bizottság támogatja, hogy a tervezett „Szombathely, Oroszlán utca 11703/1-2-5-6 hrsz-ú ingatlanok villamos energia ellátása” tárgyú munka keretében a villamosenergia ellátást biztosító földkábel kiépítésre kerüljön a 3. számú melléklet szerint.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**II.**

**Határozati Javaslat**

**…../2025. (I.29.) FKSZB. sz. határozat**

A Fenntarthatósági és Klímastratégiai Szakmai Bizottság a „*Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára*” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 69. § 5. pontja alapján az alábbi döntést hozta:

1. A Bizottság egyetért azzal, hogy a Városháza és a Zeneiskola között tervezett 11 kV-os villamos földkábel fektetése a tájépítész utasításainak betartása mellett, a fák 2 méteres környezetében kizárólag árokásás nélküli, gyökérsérülést nem okozó technológiával legyen végezhető az 1. számú melléklet szerint.
2. A Bizottság egyetért azzal, hogy a Városháza és a Külsikátor között tervezett 11 kV-os villamos földkábel fektetése a tájépítész utasításainak betartása mellett, a fák 2 méteres környezetében kizárólag árokásás nélküli, gyökérsérülést nem okozó technológiával legyen végezhető a 2. számú melléklet szerint.
3. A Bizottság egyetért azzal, hogy a tervezett „Szombathely, Oroszlán utca 11703/1-2-5-6 hrsz-ú ingatlanok villamos energia ellátása” tárgyú munka keretében a villamosenergia ellátást biztosító földkábel kiépítésre kerüljön a 3. számú melléklet szerint.

**Felelős**: Dr. Nemény András polgármester

Horváth Soma, alpolgármester

Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal